Finanţarea a fost acordată de 23 Capital, o companie financiară care care susţine întreprinderi din domeniile sportului, muzicii şi divertismentului, cu participarea Soros Fund Management, Fortress Investment Group şi Monroe Capital.

“Odată cu această investiţie de capital, planurile de dezvoltare pentru Vice se pot accelera, permiţându-ne să punem în aplicare noua viziune strategică a companiei”, spune un reprezentant al Vice.

La începutul acestui an, compania Vice s-a confruntat cu o scădere a profitului şi a fost nevoită să concedieze aproximativ 250 de angajaţi.

Compania orientată spre cultura tânără care are acum sediul în Brooklyn a fost lansată în 1994, sub forma unei reviste specializate în cultura punk din Montreal. În 2017, compania valora 5.7 miliarde de dolari.

În urma acuzaţie că în cadrul companiei femeile sunt primite cu ostilitate, Vice a renunţat la mai mulţi şefi asupra cărora plana suspiciunea de hărţuire sexuală. Compania a acceptat în luna aprilie să plătească în jur de 1,9 milioane de dolari pentru a rezolva printr-o înţelegere o acţiune în instanţă, firma fiind acuzată că plăteşte în mod curent salarii mai mici femeilor decât le plăteşte bărbaţilor.

Compania susţine că la nivel global numără 300 de utilizatori lunar pentru platforma sa. Numai în Statele Unite, Vice spune că are 110 milioane de cititori.